OpenLLM-France/wikimedia huggingface dataset:
# Draft de l'NBA del 1981

El Draft de l'NBA de 1981 es va celebrar el dia 9 de juny.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Mark Aguirre | Estats Units | Dallas Mavericks | DePaul |
| 2 | Isiah Thomas | Estats Units | Detroit Pistons | Indiana |
| 3 | Buck Williams | Estats Units | New Jersey Nets | Maryland |
| 4 | Al Wood | Estats Units | Atlanta Hawks | North Carolina |
| 5 | Danny Vranes | Estats Units | Seattle SuperSonics | Utah |
| 6 | Orlando Woolridge | Estats Units | Chicago Bulls | Notre Dame |
| 7 | Steve Johnson | Estats Units | Kansas City Kings | Oregon State |
| 8 | Tom Chambers | Estats Units | San Diego Clippers | Utah |
| 9 | Rolando Blackman | Estats Units | Dallas Mavericks | Kansas State |
| 10 | Albert King | Estats Units | New Jersey Nets | Maryland |
| 11 | Frank Johnson | Estats Units | Washington Bullets | Wake Forest |
| 12 | Kelly Tripucka | Estats Units | Detroit Pistons | Notre Dame |
| 13 | Danny Schayes | Estats Units | Utah Jazz | Syracuse |
| 14 | Herb Williams | Estats Units | Indiana Pacers | Ohio State |
| 15 | Jeff Lamp | Estats Units | Portland Trail Blazers | Virginia |
| 16 | Darnell Valentine | Estats Units | Portland Trail Blazers | Kansas |
| 17 | Kevin Loder | Estats Units | Kansas City Kings | Alabama State |
| 18 | Ray Tolbert | Estats Units | New Jersey Nets | Indiana |
| 19 | Mike McGee | Estats Units | Los Angeles Lakers | Michigan |
| 20 | Larry Nance | Estats Units | Phoenix Suns | Clemson |
| 21 | Alton Lister | Estats Units | Milwaukee Bucks | Arizona State |
| 22 | Franklin Edwards | Estats Units | Philadelphia 76ers | Cleveland State |
| 23 | Charles Bradley | Estats Units | Boston Celtics | Wyoming |

## Jugadors destacats no escollits en 1a ronda

| Posició | Jugador | Nacionalitat | Equip de l'NBA | Origen (Universitat/club) |
| 24 | Jay Vincent | Estats Units | Dallas Mavericks | Michigan State |
| 29 | Eddie Johnson | Estats Units | Kansas City Kings | Illinois |
| 31 | Danny Ainge | Estats Units | Boston Celtics | BYU |
| 57 | Frank Brickowski | Estats Units | New York Knicks | Penn State |
| 214 | Tony Gwynn | Estats Units | San Diego Clippers | San Diego State |
| 221 | Kenny Easley | Estats Units | Chicago Bulls | UCLA |
# Lluïsa de Baviera

Lluïsa de Baviera, duquessa de Baviera (Múnic, 30 d'agost de 1808 - 25 de gener de 1892) fou una princesa de Baviera amb el tractament d'altesa reial de la qual descendeix el rei Albert II de Bèlgica, el gran duc Enric I de Luxemburg o el cap de la Casa reial italiana, el príncep Víctor Manuel de Savoia.

## Biografia

Era filla del rei Maximilià I Josep de Baviera i de la princesa Carolina de Baden. La princesa rebé el títol de princesa de Baviera i d'altesa reial.
Casada l'any 1828 amb el seu cosí, el duc Maximilià de Baviera, per compensar-la del destí poc elevat que li havia tocat, el rei Maximilià permeté que tots els descendents de la princesa figuressin a la llista de successió al tron bavarès i que rebessin el tractament d'altesa reial.
La parella s'instal·là entre Múnic i el castell de Possenhofen, propietat de la família del duc Maximilià. Tingueren nou fills:
* SAR el príncep Lluís de Baviera, nat el 1831 a Múnic i mort el 1920 a Múnic. Es casà morganàticament amb Henriette Mendel, creada senyora van Wallersee, de la qual es divorcià per casar-se amb Barbara Antonie Barth, creada senyora von Bartolf, de la qual també es divorcià el 1913.
* SAR el príncep Guillem de Baviera, nat el 1832 i mort el 1833 a Múnic.
* SAR la princesa Helena de Baviera, nascuda a Múnic el 1834 i morta a Ratisbona el 1890. Es casà amb el príncep Maximilià de Thurn und Taxis.
* SAR la princesa Elisabet de Baviera, nascuda a Múnic el 1836 i morta el 1898 a Ginebra. Es casà amb l'emperador Francesc Josep I d'Àustria.
* SAR el príncep Carles Teodor de Baviera, nascut a Múnic el 1839 i mort el 1909 a Kreuth. Es casà en primeres núpcies amb la princesa Sofia de Saxònia i en segones núpcies amb la infanta Maria Josepa de Portugal.
* SAR la princesa Maria Sofia de Baviera, nascuda a Possenhofen el 1841 i morta a Múnic el 1925. Es casà amb el rei Francesc II de les Dues Sicílies.
* SAR la princesa Matilde de Baviera, nascuda a Possenhofen el 1847 i morta el 1897 a París. Es casà amb el príncep Lluís de les Dues Sicílies, comte de Trapi.
* SAR la princesa Sofia Carlota de Baviera, nascuda a Possenhofen el 1847 i morta a París el 1890. Es casà amb el príncep Ferran d'Orleans.
* SAR el príncep Maximilià de Baviera, nascut a Múnic el 1849 i mort a Feldading el 1893. Es casà amb la princesa Amàlia de Saxònia-Coburg Gotha.
Lluïsa morí al Castell de Possenhofen l'any 1892 envoltada de tots els seus fills vius. Els últims esdeveniments entre els quals s'hi trobaven el suïcidi del seu net l'arxiduc-hereu Rodolf d'Àustria; la mort de la seva filla, la princesa Sofia de Baviera en un incendi en un centre comercial parisenc; i el trencament del compromís entre la princesa Sofia de Baviera i el rei Lluís II de Baviera.

## Referències

* ↑ Ludovika Wilhelmine Prinzessin von Bayern a thepeerage.com
* ↑ Lluïsa de Baviera a geneall.net
* ↑ Sexau, Richard. Fürst und Arzt, Dr. med. Herzog Carl Theodor in Bayern: Shicksal zwischen Wittelsbach und Habsburg. Graz: Verlag Styria, 1963.
# Lewis Dunk

Lewis Carl Dunk (21 de novembre de 1991) és un futbolista professional anglès que juga com a defensa central al Brighton & Hove Albion FC de la Premier League. És internacional amb Anglaterra.

## Referències

* ↑ «Updated squads for 2017/18 Premier League confirmed». Premier League, 02-02-2018. [Consulta: 10 febrer 2018].
* ↑ «Lewis Dunk: Overview». Premier League. [Consulta: 17 març 2019].
* ↑ «Lewis Dunk». Brighton & Hove Albion F.C.. Arxivat de l'original el 2018-06-12. [Consulta: 17 març 2019].

## Enllaços externs

* Fitxa al web del Brighton & Hove Albion F.C.
* Fitxa al web de la Football Association
* Lewis Dunk – Fitxa i estadístiques a la UEFA
# Braarudosphaera bigelowii

Braarudosphaera bigelowii és un cocolitòfor costaner que aparegué en el registre fòssil durant el Turonià (Cretaci superior), fa més de 90 milions d'anys. Igual que les altres espècies de braarudosferàcies, es tracta d'una alga unicel·lular pròpia del fitoplàncton costaner i dotada d'escates calcàries amb simetria quíntuple, que es coneixen com a «pentalits». Té dotze costats i una estructura dodecaèdrica regular que fa uns 10 micròmetres de diàmetre.

## Referències

* 1 2 Entrada «Braarudosphaera bigelowii» de la Paleobiology Database (en anglès). [Consulta: 20 desembre 2022].
* 1 2 Hagino, K.; Onuma, R.; Kawachi, M.; Horiguchi, T. (2013) "Discovery of an endosymbiotic nitrogen-fixing cyanobacterium UCYN-A in Braarudosphaera bigelowii (Prymnesiophyceae)". PLoS One, 8(12): e81749. doi:10.1371/journal.pone.0081749
# Platja de s'Alguer

La platja de s'Alguer, o cala s'Alguer, és una platja del municipi de Palamós (Baix Empordà), situada al nord de la població, entre la platja de la Fosca i la platja de Castell. Està rodejada de pins que arriben fins al mar i flanquejada per s'Alguer, un conjunt de cases de pescadors declarat bé cultural d'interès nacional. Té una longitud de 55 metres i una amplada de 10 metres, formada per còdols i blocs, i el fons rocós. Hi fondegen nombroses embarcacions de recreació. S'hi accedeix pel camí de ronda.
A la dreta de la cala hi ha un frondós bosc de pins, anomenat la pineda d'en Gori, que disposa d'una zona de pícnic. Sobre la cala hi ha el Mas Juny, una masia fortificada, catalogada com a bé cultural d'interès nacional, amb una torre de defensa dels segles XVI i XVII.

## Referències

* 1 2 3 «Cala s'Alguer». Agència Catalana de Turisme.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Mas Juny». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya.
# Múscul oblic superior de l'ull

El múscul oblic superior de l'ull (musculus obliquus superior bulbi) o múscul oblic major de l'ull, i és un de sis músculs que controlen el moviment del globus ocular. S'estén des del vèrtex de l'òrbita fins a la part posterior i externa de l'ull.
Neix a la part posterior de l'òrbita, des d'on es dirigeix obliquament cap endavant. Abans d'arribar al vorell orbitari, s'introdueix en un anell cartilaginós, la tròclea del múscul oblic superior de l'ull, que és una mena de politja anatòmica. En sortir de la tròclea, canvia de direcció, envolta la part superior de l'ull i va a fixar-se en la porció superior i externa de la meitat posterior del globus ocular. Un dels seus extrems que està en el fons de la cavitat orbiatoria, continua cap endavant, passa per una nansa fibrosa que es troba en un angle interior del globus ocular, retorna cap a l'ull i s'insereix en la part exterosuperior d'aquest.
El nervi troclear innerva al múscul oblic superior, que rota l'ull cap avall i lateralment.

## Notes

* ↑ Tant el Diccionari enciclopèdic de medicina com el TERMCAT recullen les dues denominacions i sempre com a principal, múscul oblic superior de l'ull, d'acord amb el Diccionari d'anatomia, Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 gener 2014].
* ↑ Richard S. Snell (editor) (2007): Neuroanatomía clínica, Ed. Médica Panamericana, p. 360.
    Aquest article incorpora text de l'edició de l'Anatomia de Gray en domini públic.

## Bibliografia

* Sobotta. Posel P. y Schulte, E. Estructura del cuerpo humano, Ed. Marbán (2000). ISBN 84-7101-294-4

## Imatges

* Moviment ocular del múscul recte extern de l'ull, vista superior
* Moviment ocular del múscul recte intern de l'ull, vista superior
* Moviment ocular del múscul recte inferior de l'ull, vista superior
* Moviment ocular del múscul recte superior de l'ull, vista superior
* Moviment ocular del múscul oblic superior de l'ull, vista superior
* Moviment ocular del múscul oblic inferior de l'ull, vista superior
* Vista anterior del globus ocular amb els diferents músculs rectes.

## Vegeu també

* Múscul recte superior de l'ull.
* Múscul recte inferior de l'ull.
* Múscul recte lateral de l'ull o recte extern.
* Múscul recte medial de l'ull o recte intern.
* Múscul oblic inferior de l'ull o oblic menor.

## Enllaços externs

* LUC so
* Figura anatòmica: 29:01-03 a Human Anatomy Online, SUNY Downstate Medical Center
* Superior+oblique+muscle al Diccionari d'eMedicine
# Coronat (motocicleta)

Coronat fou una marca mallorquina de motocicletes, fabricades a Inca per Jaume Llobera el 1955.

## Característiques

Les Coronat duien motor de quatre temps de 199,26 cc, (de carrera llarga amb 62 mm de diàmetre i 66 mm de carrera) amb transmissió secundària per arbre cardànic i un càrter molt original que tancava el conjunt motor-canvi-transmissió secundària, fent a més a més de basculant per a la suspensió posterior de tipus mono-amortidor. Es tractava d'una màquina molt avançada per a l'època i de factura excel·lent, però no tingué continuïtat per problemes de desavinences entre Llobera i el seu soci (només se n'arribaren a fabricar 5 o 6 unitats).

## Referències

* 1 2 3 Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 307. ISBN 84-920886-5-6.
# Ton Buunk

Ton Buunk (Amsterdam, 18 de setembre de 1952) és un waterpolista neerlandès, ja retirat, que va competir durant les dècades de 1970 i 1980.
Durant la seva carrera esportiva va prendre part en quatre edicions dels Jocs Olímpics d'Estiu. Guanyà la medalla de bronze en la competició del waterpolo el 1976, mentre el 1972 fou setè i el 1980 i 1984 sisè. En aquests darrers Jocs fou l'abanderat en la cerimònia inaugural.

## Referències

* ↑ «Olympedia – Ton Buunk». [Consulta: 10 desembre 2023].
# Trirachodon

Trirachodon és un gènere extint de sinàpsids que visqueren durant el Triàsic en allò que avui en dia és el sud d'Àfrica. Se n'han trobat restes fòssils a Namíbia, Sud-àfrica i Zàmbia. Eren cinodonts força petits que no passaven de 50 cm de llargada. Tenien el musell curt i estret i els arcs zigomàtics relativament esvelts. Es creu que tenien un estil de vida subterrani i que excavaven caus complexos.

## Referències

* ↑ Entrada «Trirachodon» de la Paleobiology Database (en anglès). [Consulta: 20 desembre 2022].
* ↑ Damiani et al., 2003, p. 1.747.

## Bibliografia

* Damiani, R.; Modesto, S.; Yates, A.; Neveling, J. «Earliest evidence of cynodont burrowing» (en anglès). Proceedings of the Royal Society B: Biological Sciences, 270, 1.525, 2003, pàg. 1.747-1.751. DOI: 10.1098/rspb.2003.2427.
# Lobet den Herrn, alle seine Heerscharen, BWV Anh. 5

Lobet den Herrn, alle seine Heerscharen, BWV Anh. 5 (Lloeu el Senyor, vosaltres, tots els seus exèrcits) és una cantata perduda de Bach de l'època de Köthen, per a l'aniversari del Príncep Leopold d'Anhalt-Köthen, estrenada el 10 de desembre de 1718. El text, basat en el Salm 119 “Feliços els homes de conducta irreprensible”, és de Christian Friedrich Hunold, professor de Poètica i de Dret de la Universitat de Halle, que firmava amb el pseudònim de Menantes.

## Referències

* ↑ Bíblia Intercofessional Catalana. Barcelona 2011
* ↑ Bach Cantatas Website

## Bibliografia

* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
# Guigó VIII del Vienès

Guigó VIII de la Tour-du-Pin (nascut el 1309 - mort el 28 de juliol de 1333), va ser delfí del Vienès de 1318 a 1333. Era fill de Joan II, delfí de Vienès, i de Beatriu d'Hongria.
Era un nen de nou anys quan el seu pare va morir el 1318. La regència fou assegurada per Enric Delfí, Bisbe electe de Metz fins al 1323. Cavaller i combatent, va guanyar el 1325 a Varey, prop de Pont d'Ain, una victòria clamorosa contra els savoians quan tenia només setze anys i estava encara sota la tutela del seu oncle. Les cròniques del temps ens diuen que « l'ost de Savoye fut bellement desconfit ».
La influència francesa es reforça sota el seu regnat, pel seu matrimoni amb Isabel de França, filla del rei Felip V de França. Felip VI de França o Felip VI de Valois li va confiar el comandament del Setè Cos de batalla que comprenia 12 banderes a la batalla de Cassel el 1328, on els teixidors flamencs de Gant foren aixafats per la cavalleria francesa. Per recompensar-lo de la seva valentia, el rei li va cedir la Casa dels Pilars a la plaça de Grève a París.
De 1325, data de la batalla de Varey, fins a la seva mort, el 1333, Guigó va estar en conflicte quasi permanent amb els sobirans savoians veïns Eduard i després Aimó de Savoia. L'ardor al combat de Guigó VIII el serà fatal en el moment del setge del castell savoià de la Perrière el 1333 on va trobar la mort.

## Enllaços externs

* L'atelier des dauphins
* Genealogia
| Precedit per: Joan II | Delfinat del Vienès 1318-1333 | Succeït per: Humbert II |
# Raúl Miguel Cámara

Raúl Miguel Cámara (Madrid, 28 de febrer de 1984) és un exfutbolista madrileny, que ocupava la posició de defensa.
Després de militar a l'Orcasitas i a les categories inferiors de l'Atlètic de Madrid, recala al filial de l'Sporting de Gijón. El 2005 debuta amb el primer equip, amb qui puja a la màxima categoria el 2008. L'any següent, la campanya 08/09, debuta a primera divisió amb els asturians.
L'estiu del 2009 fitxà pel Recreativo de Huelva, que acabava de descendir a Segona Divisió.

## Enllaços externs

* Fitxa del jugador (anglès)
# Hans van Zeeland

Hans van Zeeland (Arnhem, 4 de maig de 1954) és un waterpolista neerlandès, ja retirat, que va competir durant la dècada de 1970.
El 1976 va prendre part en els Jocs Olímpics d'Estiu de Montreal, on guanyà la medalla de bronze en la competició del waterpolo. Quatre anys més tard, als Jocs de Moscou, fou sisè en la mateixa prova. El 1996 va dirigir la selecció neerlandesa als Jocs d'Atlanta.

## Referències

* 1 2 «Olympedia – Hans van Zeeland». [Consulta: 10 desembre 2023].
# Lycosuchus vanderrieti

Lycosuchus vanderrieti és una espècie extinta de sinàpsid de la família dels licosúquids que visqué durant el Permià mitjà en allò que avui en dia és Sud-àfrica. Es tracta de l'única espècie reconeguda del gènere Lycosuchus; el material que anteriorment s'atribuïa a una segona espècie d'aquest gènere, L. mackayi, es classifica actualment com un gorgonop de posició incerta.
Era un animal carnívor de mida mitjana, amb una llargada corporal d'1,2 m i el crani de 23 cm.

## Referències

* ↑ Entrada «Lycosuchus vanderrieti» de la Paleobiology Database (en anglès). [Consulta: 20 desembre 2022].
* ↑ Abdala et al., 2014, p. 1.149.

## Bibliografia

* Abdala, F.; Kammerer, C. F.; Day, M. O.; Jirah, S.; Rubidge, B. S. «Adult morphology of the therocephalian Simorhinella baini from the middle Permian of South Africa and the taxonomy, paleobiogeography, and temporal distribution of the Lycosuchidae» (en anglès). Journal of Paleontology, 88, 6, 2014, pàg. 1.139-1.153. DOI: 10.1666/13-186.
# Guillem de Mont-rodon

Guillem de Mont-rodon (també escrit: Montrodon o Montredon) (Taradell, Osona, 1165 - 1225) fou Mestre de l'Orde del Temple a la Corona d'Aragó i tutor del rei Jaume I d'Aragó des del 1214 al 1217.

## Llinatge

El seu pare també s'anomenava Guillem de Mont-rodon i sa mare s'anomenava Guillema. Nasqué al casal de Mont-rodon de Taradell i pertanyia al llinatge dels Mont-rodon.

## Biografia

El 1203 feu desapropiació i ingressà a l'Orde del Temple. Del 1207 al 1211 fou nomenat comanador de Gardeny i posteriorment fou nomenat mestre del Temple al Regne d'Aragó, Catalunya i el Comtat de Provença. Va lluitar al servei del rei Pere II d'Aragó en la batalla de Las Navas de Tolosa i en la batalla de Muret, on morí el rei Pere. Després de la mort del rei, anà a Roma per reclamar al Papa Innocenci III la restitució de l'infant Jaume, que es trobava retingut per Simó IV de Montfort. L'any 1214 se sotmeté al legat papal Pietro di Benevento l'any 1214 i seguint les diposicions del testament de la mare de l'infant Jaume I d'Aragó, el Papa Innocenci III alliberà el jove rei que era ostatge del croat francès Simó IV de Montfort i l'entregà a l'Orde del Temple, esdevenint-ne Guillem de Mont-rodon el seu educador i protector al castell templer de Montsó. Allí restà l'infant Jaume dels 6 als 9 anys, fins que el 1217 un grup de nobles aragonesos i catalans en demanaren la seva sortida. El 1220 fou nomenat pel rei Jaume I Procurador General de les rendes reials a Catalunya i el rei l'elogià en la seva crònica per la seva lleialtat.

## Referències

* ↑ «Guillem de Mont-rodon». Gran Enciclopèdia Catalana. Barcelona: Grup Enciclopèdia Catalana.

## Bibliografia

* «Guillem de Mont-rodon». Gran Enciclopèdia Catalana. Barcelona: Grup Enciclopèdia Catalana.
* L'ordre du Temple en pays catalan:Montrodon
Guillem de Mont-rodon Llinatge Mont-rodonNaixement: ~1165 Mort: 1225 :
| Càrrec de govern |||
| Precedit per: Guillem Cadell | Mestre de l'Orde del Temple a Aragó i Catalunya (Llista de mestres de l'Orde del Temple a Aragó i Catalunya) (1214–1218) | Succeït per: Guilhem d'Azylach |
| Càrrec de govern |||
| — Nova creació: — Inici de la regència de Sanç de Barcelona i d'Aragó | Conseller de la Procuradoria (Llista de consellers reials) (1216–1218) | — Dissolució: — Fi de la regència de Sanç de Barcelona i d'Aragó |
# Alvesia

Alvesia és un gènere amb tres espècies d'angiospermes pertanyents a la família lamiàcies.

## Distribució

És natiu de l'Àfrica

## Taxonomia

* Alvesia clerodendroides
* Alvesia cylindricalyx
* Alvesia rosmarinifolia

## Sinònims

* Plectranthastrum T.C.E.Fr.

## Fonts

* Transactions of the Linnean Society of London 27: 55, t. 19. 1869.

## Referències

* ↑ Espècies en Royal Botanic Garden
* ↑ Gèneres en Germplasm Resources Information Network (GRIN) Arxivat 2015-06-11 a Wayback Machine.
* ↑ Fuente em tropicos
# Kaleen

Kaleen (alemany: Marie-Sophie Kreissl) (Wels, 12 de novembre de 1994) també coneguda professionalment com a Kaleen, és una cantant, ballarina i coreògrafa austríaca. Va representar Àustria al Festival de la Cançó d'Eurovisió 2024 amb la cançó "We Will Rave".

## Primers anys

Kaleen es va criar a Ried im Traunkreis, a l'Alta Àustria. És neta de Hanneliese Kreißl-Wurth, compositora, lletrista i productora musical. Va rebre classes de ballet per primera vegada als dos anys. Amb set anys, va guanyar el seu primer títol de campionat austríac.

## Carrera

Kaleen cita Dua Lipa, Little Mix, Ariana Grande, Beyoncé i Zara Larsson com les seves influències musicals.
El 2014 va participar en la versió alemanya del concurs de dansa Got to Dance i va arribar a la final juntament amb la seva parella de ball. Des del 2020 treballa com a coreògrafa i directora per a ORF, inclòs per al programa Starmania. El 2021, va fundar el seu propi segell discogràfic, Wifi Records. El seu primer àlbum, Stripping Feelings, es va publicar el setembre de 2023.
Des del 2018, també participa amb el Festival de la Cançó d'Eurovisió i el Festival de la Cançó d'Eurovisió Júnior en diferents càrrecs: com a cantant substituta dels assajos; com a ballarina i coreògrafa dels actes d'interval del 201; com a directora creativa per a Espanya i Bulgària al concurs júnior de 2021; com a directora creativa per Espanya i directora general d'escena el 2022; i va ajudar a crear les representacions escèniques d'Àustria, Armènia, Alemanya i Geòrgia al concurs de 2023.
El 16 de gener de 2024, es va anunciar que Kaleen havia estat seleccionada internament com a representant d'Àustria al Festival de la Cançó d'Eurovisió 2024, que se celebraria a Malmö. La cançó, titulada "We Will Rave", s'inscriu en el gènere dance-pop i s'inspira en el techno. Es va estrenar la cançó l'1 de març de 2024.

## Referències

* ↑ «Überraschend! SIE fährt für Österreich zum Song Contest» (en alemany austríac). Heute.at, 16-01-2024. [Consulta: 16 gener 2024].
* 1 2 3 4 «Kaleen will head to Malmö for Austria» (en anglès). Eurovision.tv. European Broadcasting Union, 16-01-2024. [Consulta: 16 gener 2024].
* 1 2 Stadlbauer, Clemens. «Kaleen tanzt für Österreich in Malmö an» (en alemany austríac). Hitradio Ö3. ORF, 16-01-2024. [Consulta: 16 gener 2024].
* ↑ «Kaleen» (en alemany austríac). FM4. ORF, 07-07-2023. [Consulta: 16 gener 2024].
# Homoterinis

Els homoterinis (Homotheriini), de vegades coneguts com a dents de simitarra, són una tribu extinta de fèlids de dents de sabre de la subfamília dels maquerodontins que visqueren a les Amèriques, Europa i l'Àsia occidental entre el Miocè mitjà i el Plistocè inferior. Entre molts altres països, se n'han trobat fòssils al País Valencià, concretament a Venta del Moro. En comparació amb les altres tribus de maquerodontins, els homoterinis tenien les dents canines més curtes, amples i aplanades, amb denticles més bastos.

## Referències

* 1 2 Entrada «Homotheriini» de la Paleobiology Database (en anglès). [Consulta: 20 desembre 2022].
* 1 2 Antón, 2013, p. 72.

## Bibliografia

* Antón, M. Sabertooth (en anglès). Indiana University Press, 2013. ISBN 9780253010490.